TACLOBAN CITY- Maabot pala ha 49 ha 500 mil nga target nga panimalay an nahuman na nga pag aydon ha gin tudlok nga permanent relocation site ha Northern nga parte han syudad han Tacloban.
Pero pagklaro naman ni Ted Hapson, Housing Consultant han Tacloban City Housing nga waray pa nira paukyi an mga balay tungod nga padayon pa an ginbubuhat nga paghingayad ha pira pa nga mga balay.
Samtang ha temporary shelter naman in umabot pala ha 184 naman ha 500 nga target nga panimalay an nahitindog na NHA.
An magkadirudilain nga proyekto in gin donar han magkadirudilain nga mga lokal ngan International Donors.
Target naman han NHA nga mahidugang hin kabalhin an maabot 300 pa nga mga pamilya ha bulan han Nobyembre kon diin titigamnon an syahan ka tuig nga Annibersaryo han paglasurbo han Supertyphoon Yolanda.
Samtang pagklaro naman ni Hapson nga nasepende la ha mga donors an kaiha han pagtukod han mga balay tungod nga naagi ini hin iba-iba nga proseso.
war_Latn war_Latn war_Latn war_Latn war_Latn war_Latn